gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl es gl gl gl gl gl gl gl pt gl gl gl sv en sv fr de de gl gl gl gl gl gl gl gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Organizacións ecoloxistas propoñen gravar as actividades dos cazadores
Venres, sexta feira, 07 de outubro de 2022
Piden unha auditoría da Federación de Caza
Presentan a Coordinadora para a Protección da Fauna Salvaxe, unha plataforma que agrupa varias asociacións en defensa dos animais.
A Coordinadora para a Protección da Fauna Salvaxe nace como grupo de presión para que a Administración faga cumprir a lexislación no referente aos dereitos dos animais que viven en espazos silvestres, especialmente ameazados pola actividade cinexética.
Unha das súas primeiras iniciativas é a de solicitar formalmente que a Federación Galega de Caza (FGC) sexa obxecto dunha "auditoría exhaustiva". A Secretaría Xeral para o Deporte, durante o Goberno bipartito, iniciara unha análise das contas de todas as federación deportivas do país que tiña previsto rematar nesta lexislatura.
"O que queremos é reforzar coa nosa petición a propia proposta da Xunta", comenta Rubén Pérez Sueiras, un dos voceiros da nova Coordinadora. "É importante saber como se xestiona o diñeiro público que vai á Federación: por exemplo, cantos cartos dos comprometidos van para repoboamento de animais. Unha actividade que por outra parte deberían facer os ecoloxistas", apunta.
Precisamente, este mesmo martes, a Consellaría de Medio Rural asinaba dous convenios de colaboración, un coa FGC e outro coa Asociación de Propietarios Rurais e Produtores de Caza (Aproca), para "promover o asesoramento técnico e xurídico aos cazadores", "asegurar a supervivencia de especies cinexéticas en dificultades" e "divulgar o fomento desta actividade", informan desde a Xunta.
O voceiro da Coordinadora critica, ao respecto da supervivencia das especies cinexéticas ameazadas, que sexan os propios cazadores a través da Federación os que realizan os censos de animais como o raposo. As asociacións ecoloxistas consideran que as cifras se inflan para poder argumentar que as batidas ou ben son necesaria ou ben non son nocivas.
Pérez Sueiras pon en dúbida a fiabilidade destes estudos pagados pola FGC, ou a posíbel obxectividade de órganos como o Consello Galego de Caza, onde "os membros máis próximos ás teses do ecoloxismo son dous de 13", quéixase. Unha solución, di, sería que "como mínimo" fosen mixtos. É dicir, que ademais dos cazadores tamén estivesen representados equitativamente as organizacións ambientais e as universidades.
Outra proposta da Coordinadora é crear un hunt monitor ('observatorio de caza'). A experiencia, novidosa no noso país mais que leva arredor de tres lustros funcionando no Reino Unido, consistiría na creación dun corpo encargado de vixiar e gravar as accións dos cazadores. Malia que pode parecer perigoso, Pérez Sueiras asegura que a priori non o é xa que a toma de imaxes se realiza desde camiños e lugares onde non está permitida a actividade cinexética.
No caso británico é unha iniciativa privada que xestiona a League Against Cruel Sports ('Liga contra os deportes crueis'). Porén, en Galiza, o obxectivo primeiro é que sexa a Xunta quen se responsabilice de a desenvolver.
A Coordinadora para a Protección da Fauna Salvaxe, presentada este martes en Compostela, confórmana as asociacións e colectivos ecoloxistas Adega, Amigos da Terra, Matar por Matar Non, Libera! e a protectora de animais Abeiro, que incide no trato que tamén sofren os cans de caza.
Prenden dous veciños de Dumbría por caza ilegal con lazos de aceiro
Rexeitamento ao aproveitamento cinexético do lobo na Reserva de Os Ancares
Insultos, coitelos e escopetas
Cidadáns e animais, indefensos ante os escopeteiros
As malas prácticas da xestión da caza en Galicia poñen en risco a conservación da poboación lobeira
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto